Pokémon 3: Unownien loitsu

Pokemon Movie 3: Unownien loitsu (; ) on kolmas pitkä Pokémon-elokuva. Elokuvan mukana julkaistiin lyhytelokuva Pikachu ja Pichu. Elokuvan ensi-ilta oli Japanissa vuonna 2000 ja Suomessa vuoden 2001 toukokuussa.

 Juoni 

Tarina alkaa, kun professori Spencer Hale lukee 5-vuotialle tyttärelleen Mollylle kirjaa, jossa kerrotaan tarupokemoneista, Enteistä ja
Unownista. Kesken kaiken Spencer saa kutsun lähteä tutkimaan vanhaa temppeliä, josta on löytynyt omituisia hieroglyfejä. Temppelistä Spencer löytää laatikon, jossa on Unownien kuvilla varustettuja puunpalasia. Koskettaessaan niitä Spencer katoaa.

Laatikko viedään professorin kotiin tutkittavaksi. Kun Molly kiinnostuu laatikon sisällöstä, paikalle ilmaantuu joukko Unowneja, jotka kieppuvat ja pyörivät oudossa muodostelmassa. Koko rakennus muuttuu kristalliksi, jonka sisälle Molly jää vangiksi. Kristallin seasta muodostuu toiveita toteuttava Entei, jota Molly luulee isäkseen.

Toisaalla Ash, Misty ja Brock tapaavat pokémon-kouluttaja Lisan, jota vastaan Ash ottelee. He lähtevät kohti tämän kotikaupunkia Greenfieldiä, kunnes huomaavat kaupungin olevan osittain kristallin peitossa. Kaukana siintää kartano, jossa Molly ja Entei ovat, ja josta kristalli laajenee kauemmas. Paikalle saapuvat myös professori Oak sekä Ashin äiti Delia Ketchum.

Molly kaipaa äitiään, ja huomaa televisiossa Delian. Hän luulee tätä äidikseen ja käskee Entein hakemaan hänet. Entei noutaa Delian, mistä kimpaantuneena Ash, Misty ja Brock lähtevät pelastusretkelle. Pokémoniensa avulla he pääsevät sisään kartanoon, jossa he saapuvat satumaiseen paikkaan: Mollyn uneksimaan unelmamaailmaan. 

Molly haastaa Brockin pokémon-otteluun Ashin ja Mistyn jatkaessa matkaa Rakettiryhmä kintereillään. Meren rannalla Molly haastaa Mistyn. Ash jatkaa matkaa ja saapuu lopulta äitinsä ja todellisen Mollyn luo, joka uneksii. He yrittävät lähteä pois, mutta Molly estää heidän pakonsa kristallipiikeillä.

Entei saapuu paikalle ja Ash ottelee sitä vastaan Totodilella, Cyndaquililla ja lopulta Pikachulla. Entei pamauttaa seinän hajalle, minkä voimasta Pikachu ja Ash putoavat. Paikalle ilmestyneet Brock, Misty ja Rakettiryhmä saavat kuitenkin heidät kiinni. Joukko suostuttelee Mollya palaamaan todelliseen elämäänsä, mutta hän ei halua tehdä tätä. Entei vihastuu ja saa Ashin ja Pikachun taas putoamaan, mutta tällä kertaa Charizard pelastaa heidät. Charizard ja Entei taistelevat, ja juuri kun Entei on voitolla Molly pyytääkin tätä lopettamaan päättäen palata todelliseen maailmaan.

Mollyn uskon voimalla ja Pikachun ja Charizardin avustuksella Entei saa myös ajettua Unownit tiehensä omaan ulottuvuuteensa. Lopulta kaikki kristallit ja Entei katoavat. Mollyn isä ja hänen oikea äitinsä palaavat. Ash, Misty ja Brock jatkavat matkaa, ja Molly jatkaa entistä elämäänsä vanhempiensa sekä uuden pokémoninsa, Teddiursan, kanssa.

 Äänirooleissa 
 Rooli Alkuperäinen ääni Englanninkielinen ääni Suomenkielinen ääni Ash Ketchum  Rica Matsumoto  Veronica Taylor  Sari Ann Moilanen Pikachu  Ikue Ōtani Misty  Mayumi Iizuka  Rachael Lillis  Kiti Kokkonen Togepi  Satomi Kōrogi Brock  Yūji Ueda  Eric Stuart  Juha Paananen Jessie  Megumi Hayashibara  Rachael Lillis  Mari Laari James  Shin'ichirō Miki  Eric Stuart  Anssi Känsälä Meowth  Inuko Inuyama  Maddie Blaustein  Pauli Virta Wobbuffet  Yūji Ueda  Kayzie Rogers Charizard  Shin'ichirō Miki kertoja  Unshō Ishizuka  Ken Gates  Pasi Ruohonen Molly Hale  Akiko Yajima  Amy Birnbaum  Outi Alanen Spencer Hale/Entei  Naoto Takenaka  Dan Green  Heikki Sankari Schuyler  Hirohide Yakumaru  Ed Paul  Antti Jaakola Delia Ketchum  Masami Toyoshima  Veronica Taylor  Minna Tasanto professori Oak  Unshō Ishizuka  Stan Hart  Pauli Virta Lisa  Ai Katō  Lisa Ortiz  Jenni Sivonen David  Kōichi Yamadera  ?  Pasi Ruohonen reportteri  Yōko Sōmi  Jenni Sivonen Tracey Sketchit  Tomokazu Seki  Ed Paul  Juha Paananen

 Tunnuslaulut 
  Rica Matsumoto – OK! 2000
  PJ Lequerica – Pokémon Johto
  Mika Turunen – Pokémon Johto

 Televisioesitykset 
Elokuva on esitetty MTV3-kanavalla kolmeen otteeseen: 16. huhtikuuta 2005, 12. elokuuta 2006 ja 20. tammikuuta 2007. TV-esityksissä elokuvasta käytettiin nimeä Pokémon 3: Kristallitorni.

Luokka:Vuoden 2000 japanilaiset elokuvat
Luokka:Pokémon-elokuvat